**Vyhláška**

**o pravidlách, termínoch prípravy a priebehu volieb kandidátov na členov Akademického senátu Fakulty medzinárodných vzťahov za študentskú časť akademickej obce FMV EU**

**v Bratislave**

**2021**

**Doplňujúce voľby kandidátov na členov Akademického senátu FMV EU v Bratislave (ďalej len „AS FMV“) vyhlásil AS FMV podľa článku 2 Zásad volieb do Akademického senátu Fakulty medzinárodných vzťahov Ekonomickej univerzity v Bratislave na základe hlasovania zo dňa 12.05.2021.**

AS FMV v Bratislave schválil na svojom zasadnutí dňa 29.4.2021 volebnú komisiu pre doplňujúce voľby kandidátov na členov AS FMV za študentskú časť v zložení:

* Bc. Michaela Gregorovičová
* doc. Milan Kurucz, CSc.
* Mgr. Eva Vlková

**Článok 1**

1. Za kandidáta do AS FMV za študentskú časť akademickej obce FMV EU v Bratislave môže byť navrhnutý iba člen študentskej časti akademickej obce FMV EU v Bratislave.
2. Návrhy na členov študentskej časti AS FMV predložia volebnej komisii členovia študentskej časti AS FMV písomne v určenom termíne.
3. Písomný návrh na kandidáta musí obsahovať:

a) meno a priezvisko kandidáta do AS FMV za študentskú časť,

b) špecifikácia študijného zaradenia kandidáta,

c) kontaktné údaje kandidáta (e-mail, telefónne číslo),

d) písomné vyhlásenie kandidáta, že kandidatúru prijíma,

e) identifikáciu osoby/navrhovateľa ako člena študentskej časti akademickej obce fakulty v súlade s predchádzajúcim odstavcom a Zásadami volieb do Akademického senátu Fakulty medzinárodných vzťahov Ekonomickej univerzity v Bratislave

1. Návrh na kandidáta musí obsahovať nasledovné údaje:

a) za navrhovateľa kandidáta:

- meno, priezvisko,

- telefonický kontakt,

- e-mailová adresa,

- korešpondenčná adresa,

- identifikáciu osoby/navrhovateľa ako člena študentskej časti akademickej obce fakulty (kópia študentskej ISIC karty),

- vlastnoručný podpis navrhovateľa.

b) za navrhovaného kandidáta:

- meno, priezvisko,

- špecifikácia študijného zaradenia kandidáta.

c) súhlas navrhnutého kandidáta s kandidatúrou do AS FMV za študentskú časť musí obsahovať nasledovné údaje:

- meno, priezvisko,

- špecifikácia študijného zaradenia kandidáta,

- telefonický kontakt,

- e-mailová adresa,

- korešpondenčná adresa,

- vlastnoručný podpis navrhnutého kandidáta, potvrdzujúci súhlas navrhnutého kandidáta s kandidatúrou a so spracovaním osobných údajov.

1. Návrh na kandidáta do AS FMV za študentskú časť sa podáva písomne na predpísanom formulári uvedenom v prílohe č. 1 tejto vyhlášky.
2. Súhlas navrhnutého kandidáta s kandidatúrou sa podáva písomne na predpísanom formulári uvedenom v prílohe č. 2 tejto vyhlášky. Písomný súhlas navrhovaného kandidáta získa navrhovateľ od ním navrhovaného kandidáta odo dňa zverejnenia tejto vyhlášky do termínu podávania návrhov na kandidáta.
3. Písomný návrh s náležitosťami uvedenými v čl. 1 ods. 1 až 6 tejto vyhlášky sa podáva predsedovi volebnej komisie prostredníctvom podateľne EU v Bratislave na adresu:

**Bc. Michaela Gregorovičová**

**Fakulta medzinárodných vzťahov EU v Bratislave**

**Dolnozemská cesta 1/b**

**852 35 Bratislava 5**

1. V prípade, že protiepidemiologické opatrenia neumožnia odovzdanie písomných návrhov cez podateľňu, je možné návrh podať prostredníctvom elektronickej pošty predsedovi volebnej komisie – **michaela.gregorovicova@euba.sk**. Prílohou správy (e- mailu) musia byť všetky požadované náležitosti písomného návrhu v súlade s čl. 1 ods. 1 až 7 tejto vyhlášky, pričom originálne verzie musia byť doručené poštovými službami predsedovi volebnej komisie. Predseda VK potvrdí prijatie návrhu spätným e-mailom.

**Článok 2**

1. Termín na odovzdanie písomného návrhu na kandidáta do študentskej časti AS FMV v súlade so všetkými náležitosťami podľa čl. 1 tejto vyhlášky je od **01.06 do 04.06.2021 do 13:00.** V prípade situácie podľa čl. 1 ods. 8 tejto vyhlášky bude volebná komisia akceptovať len tie návrhy, ktoré budú v stanovenom termíne podané prostredníctvom elektronickej pošty predsedovi volebnej komisie a zároveň budú originálne verzie v danom termíne (to jest najneskôr 04. 06. 2021 do 13:00) zaslané poštovými službami predsedovi volebnej komisie (odporúčaný spôsob zaslania: doporučene prvou triedou s podacím lístkom/s potvrdením o zaslaní a s podacím číslom zásielky). V prípade kolízie údajov zaslaných elektronickou poštou a poštovými službami, bude volebná komisia prihliadať len na originálne verzie dokumentov.
2. Dňa **04. 06. 2021** volebná komisia na svojom zasadnutí overí jednotlivé podané návrhy, skontroluje úplnosť podaných návrhov, informuje navrhnutých kandidátov o prijatí návrhu prostredníctvom elektronickej pošty a zároveň v daný deň volebná komisia zverejní zoznam riadne navrhnutých kandidátov do AS FMV za študentskú časť na webovej stránke FMV EU v Bratislave a na webovej stránke Študentského parlamentu FMV.

**Článok 3**

1. Voľby kandidátov do AS FMV za študentskú časť akademickej obce FMV EU v Bratislave sú priame s tajným hlasovaním a budú sa konať dňa **07.06.2021** v čase **od** **10:00 hod. do 14:00 hod.** spôsobom online, a to s využitím aplikácií dostupných pre Ekonomickú univerzitu v Bratislave.
2. Pri online voľbe kandidátov za študentskú časť akademickej obce FMV EU v Bratislave bude overenie voličov prebiehať cez interné zoznamy Fakulty medzinárodných vzťahov a Ekonomickej univerzity v Bratislave.
3. Každý volič má pri voľbe jeden hlasovací lístok, na ktorom budú uvedení všetci navrhnutí kandidáti s prihliadnutím na možnosti online prostredia.
4. Oprávnený volič jasne a zrozumiteľne označí najviac dvoch kandidátov, ktorým dáva svoj hlas a odošle svoj hlas kliknutím na príslušné tlačidlo.
5. Hlasovací lístok, na ktorom budú vyznačení viac ako dvaja kandidáti, hlasovací lístok, na ktorom nebude vyznačený žiaden kandidát, alebo hlasovací lístok s nejasným označením kandidátov, je neplatný.
6. Za členov AS FMV za študentskú časť akademickej obce FMV EU v Bratislave sú zvolení dvaja kandidáti s najväčším počtom platných hlasov.
7. V prípade rovnosti hlasov viacerých kandidátov má prednosť ten kandidát, ktorý dlhšie študuje na FMV EU v Bratislave.
8. priebehu a výsledku volieb vyhotoví volebná komisia protokol podpísaní členmi volebnej komisie. Priebeh a výsledok volieb sa archivuje v AS FMV EU v Bratislave.
9. Výsledky volieb oznámi predseda volebnej komisie písomne ihneď po skončení volebného aktu predsedovi AS FMV EU v Bratislave a zverejní ich na webovom sídle AS FMV EU v Bratislave a na webovej stránke Študentského parlamentu FMV.

V Bratislave, 12.5.2021

Bc. Michaela Gregorovičová

Predsedníčka Volebnej komisie

na doplňujúce voľby do AS FMV za študentskú časť

**Zoznam členov Volebnej komisie na doplňujúce voľby do Akademického senátu Fakulty medzinárodných vzťahov Ekonomickej univerzity v Bratislave:**

Bc. Michaela Gregorovičová (predsedníčka)

doc. Milan Kurucz, CSc.

Mgr. Eva Vlková

Príloha č. 1

**NÁVRH NA KANDIDÁTA NA ČLENA AKADEMICKÉHO SENÁTU FAKULTY MEDZINÁRODNÝCH VZŤAHOV ZA ŠTUDENTSKÚ ČASŤ FMV EU V BRATISLAVE**

***Údaje navrhovateľa:***

meno a priezvisko: .............................................................................................................. pracovisko(názov): ............................................................................................................. telefonický kontakt: ............................................................................................................ e-mailová́ adresa: .................................................................................................................

korešpondenčná adresa: .....................................................................................................

identifikácia navrhovateľa (číslo ISIC/ITIC, kópia v prílohe): .............................................

Ako člen akademickej obce FMV EU v Bratislave v zmysle Zásad volieb do Akademického senátu Fakulty medzinárodných vzťahov Ekonomickej univerzity v Bratislave a Vyhlášky o pravidlách, termínoch prípravy a priebehu volieb kandidátov na členov Akademického senátu Fakulty medzinárodných vzťahov za študentskú časť akademickej obce FMV EU v Bratislave navrhujem na kandidáta na člena AS FMV pána/pani:

***Údaje navrhovaného:***

meno a priezvisko: .............................................................................................................. špecifikácia študijného zaradenia ............................................................................................

Ja .........................................................................................................................................

*(meno a priezvisko navrhovateľa)*

dávam týmto súhlas na spracúvanie a uchovávanie mojich osobných údajov vo vyššie uvedenom rozsahu podľa zákona č. 18/2018 Z. z. o ochrane osobných údajov a o zmene a doplnení niektorých zákonov, pre účely voľby kandidáta na člena AS FMV za študentskú časť FMV EU v Bratislave

V .................... dňa: ....................

..........................................................................

vlastnoručný́ podpis navrhovateľa

Príloha č. 2

**SÚHLAS NAVRHNUTÉHO KANDIDÁTA NA ČLENA AKADEMICKÉHO SENÁTU FAKULTY MEDZINÁRODNÝCH VZŤAHOV ZA ŠTUDENTSKÚ ČASŤ FMV EU V BRATISLAVE**

meno a priezvisko: .............................................................................................................. špecifikácia študijného zaradenia: ......................................................................................... telefonický kontakt: ............................................................................................................ e-mailová́ adresa: ................................................................................................................

korešpondenčná adresa: .....................................................................................................

**súhlasím s kandidatúrou na člena Akademického senátu Fakulty medzinárodných vzťahov za študentskú časť FMV EU v Bratislave**

a dávam týmto súhlas na spracúvanie a uchovávanie mojich osobných údajov vo vyššie uvedenom rozsahu podľa zákona č. 18/2018 Z. z. o ochrane osobných údajov a o zmene a doplnení niektorých zákonov, pre potreby volebnej komisie pre voľbu kandidáta na člena AS FMV za študentskú časť akademickej obce FMV EU v Bratislave a súčasne súhlasím so zverejnením týchto údajov na príslušných webových sídlach.

V ............... dňa: ....................

..........................................................................

vlastnoručný́ podpis navrhovaného kandidáta